CELEX: 62017TN0152
Language: da
Date: 2017-03-06 00:00:00
Title: Sag T-152/17: Sag anlagt den 6. marts 2017 — Sumner mod Kommissionen

8.5.2017   
            
            
               DA
            
            
               Den Europæiske Unions Tidende
            
            
               C 144/53
            
         Sag anlagt den 6. marts 2017 — Sumner mod Kommissionen
   (Sag T-152/17)
   (2017/C 144/72)
   Processprog: engelsk
   
      Parter
   
   
      Sagsøger: Loreto Sumner (Leixlip, Irland) (ved solicitor J. MacGuill)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Annullation af afslaget af 10. januar 2017 fra generalsekretæren på vegne af Kommissionen, meddelt den 17. januar 2017, på at give sagsøgeren aktindsigt i de ansøgninger, der er indgivet af en af parterne i den verserende retssag vedrørende Irlands angivelige tilsidesættelse af arbejdstidsdirektivet.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fem anbringender.
   
               1.
            
            
               Første anbringende vedrører manglende anlæggelse af en konkret vurdering af anmodningen om aktindsigt i dokumenter i henhold til forordning nr. 1049/2001.
            
         
               2.
            
            
               Andet anbringende vedrører en ulovlig anvendelse af en generel formodning i strid med de principper, der er fastsat i den nævnte retspraksis.
            
         
               3.
            
            
               Tredje anbringende er, at der ikke er foretaget en specifik og effektiv undersøgelse af risikoen for hvert af de pågældende dokumenter i strid med den nævnte retspraksis.
            
         
               4.
            
            
               Fjerde anbringende er, at der ikke er foretaget en specifik og effektiv undersøgelse af mulig delvis aktindsigt i strid med den nævnte retspraksis.
            
         
               5.
            
            
               Femte anbringende er, at der er anlagt et åbenbart urigtigt skøn med hensyn til, om der er en tungtvejende offentlig interesse i strid med nævnte principper i retspraksis.